b'\n_START_ARTICLE_\nFaro\n_START_SECTION_\nFaciliteter\n_START_PARAGRAPH_\nByen har et universitet, Universidade do Algarve, en international lufthavn, Aeroporto de Faro, en konventionel havn, en lystb\xc3\xa5dehavn og busforbindelser til det \xc3\xb8vrige Portugal._NEWLINE_Stadionet Est\xc3\xa1dio Algarve, med kapacitet til 30.000 personer, var \xc3\xa9t af spillestederne, hvor UEFA Euro 2004 blev afviklet. Stadionet deles mellem Louletano D.C. og S.C. Farense. Stadionet anvendes ogs\xc3\xa5 til koncerter, festivaler og andre begivenheder.'